Mynbedryf gee ekonomie 'n welkome hupstoot | Maroela Media
Die ekonomie het in die tweede kwartaal van vanjaar met 3,1% gegroei nadat dit in die eerste kwartaal met 3,2% gekrimp het, wat vrese vir 'n resessie laat opvlam het.
Statistieke Suid-Afrika (SSA) het Dinsdagoggend die jongste syfers vir die bruto binnelandse produk (BBP) vir die kwartaal tot einde Junie uitgereik en dit was positiewer as wat die meeste ekonome verwag het.
Dit is gevolg deur die finansiële sektor wat 4,1% tot die BBP toegevoeg het en die handelsektor wat met 3,9% gedurende die kwartaal gestyg het.
Landbou het egter met 4,2% gedaal. Statistieke SA het dit aan laer produksie-uitsette van gewasse en produkte toegeskryf. Dit was die sektor se tweede agtereenvolgende kwartaal wat dit ingekrimp het.
Volgens Michael Manamela, hoofdirekteur van nasionale rekeninge by SSA, het gesê die land se ekonomiese groeisyfer vir die eerste helfte van die jaar staan tans op 0,4%.
Die jongste nuus oor die BBP, 'n ligstraal vir die plaaslike ekonomie, beteken ook Suid-Afrika het 'n tegniese resessie vermy, wat sou plaasvind indien die BBP vir twee agtereenvolgende kwartale inkrimp.
Rand versterk op die rug van beter BBP-syfers
Volgens Bianca Botes van Peregrine Treasury Solutions het die rand in 'n stadium 0,58% sterker verhandel teen 'n vlak van R15,15 teen die dollar.
"Die verbeterde BBP-groei sal help om negatiewe sentiment teenoor Suid-Afrika te oorkom en kan ook help om die verwagte groeiverwagtinge vir die res van die jaar 'n effense hupstoot te gee," het Botes gesê.
Planne vir 'n ekonomiese ommeswaai
Kritici blameer Suid-Afrika se voortslepende ekonomiese ellende deels op 'n dekade van wanbestuur onder die leiding van oudpres. Jacob Zuma. Die ekonomie se inkrimping in die eerste kwartaal word weer toegeskryf aan die erge beurtkrag wat die land in dié tyd ervaar het.
Die tesourie het egter verlede maand 'n ekonomiese bloudruk vir openbare kommentaar uitgereik wat ekonomiese groei sal bevorder. Die plan moet nie net die jaarlikse ekonomiese groeisyfer met drie persentasiepunte laat verhoog nie, maar sal na verwagting help om 'n miljoen werksgeleenthede te skep.
Die tesourie verwag vanjaar 'n BBP-groei van 1,5% in vergeleke met 0,8% verlede jaar en 1,4% in 2017.
Prof. Raymond Parsons meen egter die Suid-Afrikaanse ekonomie sal meer beleidsekerheid nodig hê om munt uit die positiewe BBP-syfers te slaan.
"Die beter as verwagte BBP-syfers is goeie nuus vir die ekonomie, maar dit kom van 'n lae basis en sluit die uiters ontwrigtende uitwerking van Eskom se beurtkrag in die tweede kwartaal in.
"Daar is geen grond vir 'n gevoel van selfvoldaanheid oor die hoe groei in 2019 daaruit sien nie. BBP sal vanjaar waarskynlik nie veel meer as 0,6% oorskry nie en dit is veels te laag om die land se maatskaplik-ekonomiese uitdagings die hoof te bied," het Parsons gesê.
Hy glo dit beklemtoon die noodsaaklikheid van dringende beleidshervorming wat vir ekonomiese groei nodig is en so gou as moontlik ingestel moet word.
"Om die jongste ekonomiese verbetering volhoubaar te maak en die ekonomie op 'n pad van hoër groei te plaas, sal meer beleidsekerheid benodig om veral beleggersvertroue en werkskepping te verhoog."
Parsons het gesê die tesourie se groeistrategie het die potensiaal om beleidsekerheid te verhoog, maar dan moet dit met 'n plan ondersteun word.
"Dit is nou noodsaaklik om die nodige leierskap te bied en voldoende konsensus te bewerkstellig oor wat dringend gedoen moet word om die Suid-Afrikaanse ekonomie te versterk."
Ja shure???? Oms moet STATISTIEK SA glo dat hulle die WAARHEID, op grond van BEKWAAMHEID en BEVOEGDHEID weergee? SAL UITERS naief wees om te dink N RSA INSTELLING kan nog doen wat hulle MOES doen!
Nou toe nou en daar help die myne ons om n resessie vry te spring die anc weet moodys wag vir november nou ewe skielik blink ons myne uit asb
Dankie broer is maar net die anc wat dink ons almal is dom dit is hulle groot probleem hulle weet als en ons niks
Ja daars groot "sports" nog oppad vir al die platinamyne.Wag en kyk maar.Amcu is nog 'n faktor wat dinge deurmekaar kan krap.